## ברכה לפני המזון – מקור ומשמעות

שיעור כללי

[**ברכה לפני המזון – מקור ומשמעות 1**](#_gjdgxs)

[שורשים מקראיים לברכה לפניה: 1](#_30j0zll)

[מקור ברכה לפניה - תנאים 1](#_1fob9te)

["קודש הילולים" 2](#_tyjcwt)

[סוגיות התלמודים 2](#_3dy6vkm)

[ראשונים (1) – האם למסקנת הסוגיה ברכה לפניה נלמדת מ"קודש הילולים" או מסברא? 3](#_1t3h5sf)

[ברכה לפניה – בין מצווה לאיסור ("מתיר") 4](#_4d34og8)

[ספק ברכות להקל בברכה לפניה 4](#_2s8eyo1)

[בקיעים בתפיסת "ספק ברכות להקל" בעקבות סוגיין 4](#_17dp8vu)

[אכילה ללא ברכה היא איסור, ועל כן אין סב"ל - רעק"א והמהרש"א 5](#_3rdcrjn)

[הלכה 5](#_26in1rg)

[אחרונים 6](#_lnxbz9)

["כאילו גוזל" – את השפע או את הברכה? 8](#_35nkun2)

### שורשים מקראיים לברכה לפניה:

* שמואל א ט יג
* דברים ח, כולו

### מקור ברכה לפניה - תנאים

***א. "קודש הילולים" - ספרא קדושים פרשה ג סוף פרק ה***

(ט) הילולים מלמד שהוא טעון ברכה לפניו ולאחריו, מיכן היה רבי עקיבא אומר לא יטעום אדם כלום קודם שיברך

***ב. ברכת המזון לפניה נלמדת מברכת המזון לאחריה - מכילתא דר"י- מסכתא דפסחא פרשה טז***

אין לי אלא מזון שהוא טעון ברכה לאחריו לפניו מנין היה ר' ישמעאל אומר קל וחומר הוא, מה כשאכל ושבע הרי הוא טעון ברכה כשהוא תאב לא כל שכן. רבי נתן אומר הרי הוא אומר כבואכם העיר כן תמצאון אותו בטרם יעלה הבמתה לאכל כי לא יאכלו העם עד בואו כי הוא יברך הזבח וגו' (ש"א =שמואל א'= ט יג) רבי יצחק אומר הרי הוא אומר ועבדתם את יי' אלהיכם וברך את לחמך ואת מימך (שמות כג כה) אימתי הוא לחמך עד שלא אכלתו אין לי אלא אכילת מזון שטעון ברכה לפניו ולאחריו תורה מנין ר' ישמעאל אומר קל וחומר ומה אם מזון שהוא חיי שעה טעון ברכה לפניו ולאחריו תורה שיש בה עולם הבא דין הוא שתטעון ברכה לפניה ולאחריה

[**תוספתא מסכת ברכות (ליברמן) פרק ו הלכה א**

ברכת הזימון מן התורה שנ' ואכלת ושבעת וברכת זו ברכת הזימון את ה' אלהיך זו ברכה ראשנה על הארץ זו ברכת הארץ הטובה זו ירושלם שנא' ההר הטוב הזה והלבנון אשר נתן לך ה' זו הטוב והמטיב מניין שכשם שאתה מברך לאחריו כך מברך לפניו ת"ל אשר נתן לך משעה שנתן לך...]

***ג. "לה' הארץ ומלואה" - תוספתא מסכת ברכות (ליברמן) פרק ד הלכה א***

לא יטעום אדם כלום עד שיברך שנ' לה' הארץ ומלואה. הנהנה מן העולם הזה בלא ברכה מעל עד שיתירו לו כל המצות. לא ישתמש אדם בפניו בידיו וברגליו אלא לכבוד קונהו שנ' כל פעל ה' למענהו.[[1]](#footnote-0)

### "קודש הילולים"

**ויקרא פרק יט, כג-כו** וְכִי־תָבֹ֣אוּ אֶל־הָאָ֗רֶץ וּנְטַעְתֶּם֙ כָּל־עֵ֣ץ מַאֲכָ֔ל וַעֲרַלְתֶּ֥ם עָרְלָת֖וֹ אֶת־פִּרְי֑וֹ שָׁלֹ֣שׁ שָׁנִ֗ים יִהְיֶ֥ה לָכֶ֛ם עֲרֵלִ֖ים לֹ֥א יֵאָכֵֽל: וּבַשָּׁנָה֙ הָרְבִיעִ֔ת יִהְיֶ֖ה כָּל־פִּרְי֑וֹ קֹ֥דֶשׁ הִלּוּלִ֖ים לַיקֹוָֽק: וּבַשָּׁנָ֣ה הַחֲמִישִׁ֗ת תֹּֽאכְלוּ֙ אֶת־פִּרְי֔וֹ לְהוֹסִ֥יף לָכֶ֖ם תְּבוּאָת֑וֹ אֲנִ֖י יְקֹוָ֥ק אֱלֹהֵיכֶֽם:

**העמק דבר ויקרא פרק יט פסוק כד** : (כד) קדש הלולים לה'. האף שדינו כמעשר שני כידוע, מכל מקום ביאר הכתוב שתכליתו של מצוה זו אינו כתכלית מע"ש, דבמע"ש כתיב למען תלמד ליראה וגו', וביארו חז"ל בספרי פרשת ראה לא ניתן מע"ש אלא בשביל תלמוד ויראה כמו שיבואר שם ברצות ה', משא"כ רבעי תכליתו שיהי' הלולים לה', היינו שיברכו את ה', לפני ה' בירושלים מקור הברכה, וזה יהי לתועלת להוסיף תבואתו מאז והלאה....

**הרחב דבר ויקרא פרשת קדושים פרק יט פסוק כד ד"ה (א) ועמדנו** :(א) ועמדנו בזה על מה שהסמיכו חז"ל ברכת הנהנין מזה המקרא דכתיב ביחוד בפירות רבעי כדאי' ר"פ כיצד מברכין, דכמו שהסמיכו תפלה שלש פעמים במקום תמידים בזמן הבית, והיינו דגם בזמן הבית שהקריבו תמידים היו הכהנים ואנשי המעמד מתפללין על הקרבן, כמש"כ בס' בראשית כ"ד כ"ו בשם הירו' תענית פ"ד, וכל הקהל משתחוים אלו ישראל יע"ש, והיה אז מועלת תפלת יחידים אלו בשביל כל ישראל, ועתה כשאין הקרבן להעלות תפלת היחידים, הצריכו תפלת כל ישראל, וכולי האי ואולי, **כך בזמן הבית היו מברכין ברכת הנהנין על רבעי, והי' מועיל על כל ימי העץ על הארץ, ועתה כשאין רבעי הצריכו מזה לברך על כל הנאת אכילה,** הרי אסמכתא זו אם שאינו מפורש בכתוב, מכל מקום מבוארת יפה שהיא דעת ה':

### סוגיות התלמודים

* **בבלי,** סוגיית הפתיחה לפרקנו (עדיף עד **לה עמוד ב** "זו וזו לא נתקיימה בידן").
* **בבלי, ברכות דף מח עמוד ב** "תנו רבנן: מנין לברכת המזון מן התורה?" עד "אפילו כמלא נימא"**[[2]](#footnote-1)**

**ירושלמי (וילנא) מסכת ברכות פרק ו**

[דף מא עמוד ב] גמ' כתיב [תהילים כד א] לה' הארץ ומלואה תבל ויושבי בה הנהנה כלום מן העולם מעל עד שיתירו לו המצות. אמר רבי אבוה כתיב [דברים כב ט] פן תקדש המלאה הזרע אשר תזרע ותבואת הכרם העולם כולו ומלואו עשוי ככרם ומהו פדיונו ברכה

ר' יחזקיה רבי ירמיה רבי אבון בשם ר"ש בן לקיש [תהילים טז ב] אמרת לה' ה' אתה טובתי בל עליך אם אכלת וברכת כביכול כאלו משלך אכלת. ד"א טובתי בל עליך מבלה אני טובתי בגופך. ד"א טובתי בל עליך יבללו כל הטובות ויבואו עליך אמר רבי אחא מהו בל עליך שאיני מביא טובה על העולם מבלעדיך כמה דאת אמר [בראשית מא מד] ובלעדיך לא ירים איש את ידו.

תני רבי חייא [ויקרא יט כד] קדש הלולים מלמד שהוא טעון ברכה לפניו ולאחריו מיכן היה רבי עקיבא אומר לא יטעום אדם כלום עד שיברך

**ירושלמי (וילנא) מסכת ברכות פרק ז**

כתוב בתורה ברכה לפניה ואין כתוב בתורה ברכה לאחריה מה כתיב בה לפניה [שם לב ג] כי שם ה' אקרא הבו גודל לאלהינו כתיב במזון ברכה לאחריו ואין כתיב לפניו מה כתיב לאחריו ואכלת ושבעת וברכת. ומניין ליתן את האמור בזה בזה ואת האמור בזה בזה? ר' שמואל בר נחמני בשם ר' יונתן אתיא שם שם לגזירה שוה מה שם שנא' בתורה ברכה לפניו. אף שם שנא' במזון ברכה לפניו. ומה [דף נב עמוד ב] שם שנאמר במזון ברכה לאחריו. אף שם שנאמר בתורה לאחריה. **עד כדון כרבי עקיבא,** **כר' ישמעאל?** רבי יוחנן בשם רבי ישמעאל קל וחומר. מה אם מזון שאין טעון ברכה לפניו טעון ברכה לאחריו. תורה שהיא טעונה ברכה לפניה אינו דין שתהא טעונה ברכה לאחריה. עד כדון תורה. מזון מה. אם תורה שאינה טעונה ברכה לאחריה טעונה ברכה לפניה. מזון שטעון ברכה לאחריו אינו דין שטעון ברכה לפניו. ר' יצחק ור' נתן ר' יצחק אמר [שמואל א ט יג] כי הוא יברך הזבח ואח"כ יאכלו הקרואים. ר' נתן אומר [שמות כג כה] ועבדתם את ה' אלהיכם וברך את לחמך ואת מימיך אימתי הוא קרוי לחמך ואת מימיך עד שלא אכלת. רבי אומר מה אם בשעה שאכל ושבע צריך לברך. בשעה שהוא תאב לאכול לא כל שכן. עד כדון מזון. תורה מה. אם מזון שאינו אלא חיי שעה טעון ברכה לפניו ולאחריו. תורה שהיא חיי עד לא כל שכן.

### ראשונים (1) – האם למסקנת הסוגיה ברכה לפניה נלמדת מ"קודש הילולים" או מסברא?

**תוספות ברכות דף לה עמוד א:** אלא סברא הוא אסור לאדם שיהנה כו' - וקרא דנסיב לעיל אסמכתא בעלמא והגמרא היה סבור מתחלה דלמוד גמור הוא.

**רש"י: אלא סברא הוא -** דלתרווייהו אית להו פירכא; למאן דתני כרם ויליף ברכה משבעת המינים איכא פירכא - שכן טעונים בכורים, ולמאן דתני נטע רבעי איכא למפרך - התינח מידי דבר נטיעה, דלאו בר נטיעה מנלן, אלא סברא הוא, דכיון דנהנה צריך להודות למי שבראם.

**רשב"א:**  הכי גרסינן בכל הספרים סברא הוא אסור לאדם שיהנה מן העולם הזה בלא ברכה, כלומר בכולהו בין מידי דבר נטיעה ובין מידי דלאו בר נטיעה ובין למאן דתני נטע רבעי ובין למאן דתני כרם רבעי ליכא דטעון ברכה לא לפניו ולא לאחריו מן התורה אלא שבעת המינים בלבד שהן טעונין לאחריהן מן התורה הא שאר מינין בין לפניהן בין לאחריהן אין טעונין כלל אלא מסברא וקרא אסמכתא בעלמא.

**רבנו חננאל למסכת ברכות לה, א, מהדורת מכון לב שמח עמ' עג:** ואסיקנא למאן דתני כרם רבעי, **שבעת המינין** טעונין ברכה לפניהם ולאחריהם, לאחריהם מן התורה **ולפניהם מקל וחומר**. ולמאן דתני נטע רבעי, **כל גידולי קרקע טעונין ברכה מן התורה ושאר דברים סברא הוא** שאסור לאדם שיטעום כלום קודם שיברך.

**תוספות ר"י החסיד ברכות לה, מהדורת הרב זקש:** כל הני שלא מצי מפיק לה מקרא אפקיה מסברא, ובמקצתן כתב קרא, כדאמרינן מילתא דאתיא בק"ו טרח וכתב לה קרא וכן פירש ר"ח למאן דתני נטע רבעי כל גדולי קרקע טעונים ברכה דאורייתא.

*מה משמעות החלוקה של הר"ח ודעימיה בין שבעת המינים, או גידולי קרקע, לבין כל הנאה?*

## ברכה לפניה – בין מצווה לאיסור ("מתיר")

### ספק ברכות להקל בברכה לפניה

**רמב"ם הלכות ברכות פרק ח הלכה יב**

כל הברכות האלו אם נסתפק לו בהם אם בירך או לא בירך אינו חוזר ומברך לא בתחלה ולא בסוף, מפני שהן מדברי סופרים,

**רמב"ם הלכות ברכות פרק ד הלכה ב**

מי שנסתפק לו אם בירך המוציא או לא בירך המוציא אינוחוזר ומברך מפני שאינו מן התורה, שכח לברך המוציא אם נזכר עד שלא גמר סעודתו חוזר ומברך ואם נזכר לאחר שגמר אינו חוזר ומברך.

### בקיעים בתפיסת "ספק ברכות להקל" בעקבות סוגיין

**חידושי הריטב"א מסכת שבת דף כג עמוד א**

...תמהני בברכת הנהנין לפניו היאך חוזר ואוכל בלא ברכה מפני ספק, והרי מכניס עצמו בקום עשה לאכול במה שהוא כנהנה מקדשי קדשים כדאיתא בפרק כיצד מברכים (ברכות ל"ה א') והיה ראוי שיחזור יברך על הספק או שלא יאכל יותר.

**בית הבחירה (מאירי) מסכת ברכות דף לה עמוד א**

וכל הנהנה מן העולם בלא ברכה מעל והוא שדרשו לה' הארץ ומלואה וכתיב והארץ נתן לבני אדם כאן קודם ברכה כאן לאחר ברכה ובתלמוד המערב אמרו אמרת לה' ה' אתה טובתי בל עליך אם אכלת וברכת כביכול כאלו משלך אכלת. ומ"מ בתוספות כתבו שאחר שסמכוה מן המקרא וכן שעשאוהו כמועל בהקדש מדכתיב לה' הארץ אם שכח ולא ברך או אפי' ספק ברך ספק לא ברך ועדיין הוא אוכל חוזר ומברך ואין צריך לומר ברכה לאחריה של ז' המינים שהיא תורה:

**ספר כלבו סימן כד** : וכתב הרב בעל התוספות ז"ל דכיון דברכת הנאה לפניו אסמכוה רבנן אקרא דקדש הלולים כמו שאמרו רז"ל אסור ליהנות מן העולם בלא ברכה וכל הנהנה בלא ברכה כאלו נהנה מקדשי שמים משום לה' הארץ ומלואה, כיון שכן האי מאן דמספקא ליה אם ברך אם לא ברך ועדיין הוא אוכל, חוזר ומברך, וכל שכן שכח ולא ברך דחוזר ומברך,

### אכילה ללא ברכה היא איסור, ועל כן אין סב"ל - רעק"א והמהרש"א

**מהרש"א חידושי הלכות מסכת פסחים דף קב עמוד א**

ואני אומר דלא שייך הברכות אינן מעכבות אלא בברכת המצות אבל בברכת הנהנה כי הכא אסור לאכול בלא ברכה דכאלו מעל ולהכי הוה קולא דלא יברך כרבנן ודו"ק:

**גליון הש"ס ברכות דף יב ע"א על דברי ר"י בתוספות[[3]](#footnote-2)**

לחומרא כו', ולא שייך הכא לומר ספק ברכות לקולא [ובמג"א סימן ר"ט ס"ק ג' הקשה כן] דכבר כתב הרש"א בפסחים קב ע"א בפי' רשב"ם ד"ה להודיעך כחו. דל"ש כן אלא בברכת המצות דהברכות אינן מעכבות. אבל בברכת הנהנין אסור לאכול בלא ברכה ע"ש. ולא הוי כאן חשש ברכה לבטלה. דאם לא יברך יהא אסור לו לשתות. אח"ז ראיתי באבן העוזר (סימן רי"ד) שכ"כ מסברא דנפשיה ולא הביא דברי הרש"א. ועי' מש"כ לקמן (מ"ט ע"ב) בתוס' ד"ה ר"מ.[[4]](#footnote-3)

### הלכה

**שולחן ערוך אורח חיים הלכות ברכת הפירות סימן רט סעיף ג:** כל הברכות אם נסתפק אם בירך אם לאו, אינו מברך לא בתחלה ולא בסוף, חוץ מבה"מ מפני שהוא של תורה.

**ברכת ה' ח"א פ"ב סעיף ב:** ...וכן בענין ברכה שלפני הנאה מאכילה ושתיה וריח, שייך הכלל "ספק ברכות להקל" ואסור לברך מספק, ומ"מ מותר לאכול ולשתות ולהריח את הדבר שנפל בו ספק. **הערות**: ועיין בספר דבר משה ח"ג (חאו"ח סס"י יד) שמצדד שלא יברך ולא יאכל. ע"ש. וכן דעת הגרי"ח ז"ל בספר בן איש חי (ש"ר פרשת נשא אות יא), וסיים שבמקום אונס ודוחק יהרהר הברכה בלבו ויאכל. ע"ש. אולם דעת רוב הראשונים שגם בספק בברכת הנהנין הולכים להקל ואינו חוזר לברך אע"פ שממשיך לאכול... וכן הסכמת האחרונים דאמרינן ספק ברכות להקל אפי' בברכות הנהנין, וכבר כתבנו לעיל שכן מוכח דעת הרמב"ם ומרן...

### אחרונים

**רשימות שיעורים (רי"ד סולובייצ'יק) מסכת ברכות דף לה עמוד א**

...והנה יש להסתפק ביסוד גדר ברכת הנהנין, **האם הוי מתיר או דהוי ברכת השבח**, ומלשון הגמ' בסוגיין "אסור לאדם ליהנות מעולם הזה בלא ברכה" משמע דהברכה חלה מדין מתיר. אמנם יעויין בגמ' לקמן (דף נא א) "בעו מיניה מרב חסדא מי שאכל ושתה ולא בירך מהו שיחזור ויברך א"ל מי שאכל שום וריחו נודף יחזור ויאכל שום כדי שיהא ריחו נודף אמר רבינא הלכך אפילו גמר סעודתו יחזור ויברך דתניא טבל ועלה אומר בעלייתו ברוך אשקב"ו על הטבילה ולא היא התם מעיקרא גברא לא חזי הכא מעיקרא גברא חזי והואיל ואידחי אידחי". והנה אי נימא דיסוד גדר דברכות הנהנין הוא דחלה בתורת מתיר, דהיינו שהברכה מתירה האיסור ליהנות מן עולם הזה, צ"ע מהו הס"ד דגמ' שאם עבר ואכל בלי ברכה שיכול לברך אחר האכילה והרי כבר אכל באיסור, ובגמ' איתא דרק משום דהואיל ואידחי אידחי אין לו לברך, ומוכח לכאורה דגדר ברכות הנהנין הוי חיוב שבח על האכילה ומשום הכי ס"ד דיברך לאחר האכילה, ומסקינן שאינו מברך רק משום דהואיל ואידחי אידחי.

**ונראה דבאמת יש ב' דינים בברכת הנהנין: א) דין מתיר, ב) ודין שבח.** אמנם נראה לומר דאפילו אי נימא ששיטת תוס' (בדף יב א) היא דחיוב ברכות הנהנין הוי מה"ת (וע"כ ספקן לחומרא), י"ל דהיינו רק לגבי דין המתיר שבברכת הנהנין, אולם לגבי דין ברכת השבח תוס' מודים שחלות דין ברכת שבח שבברכת הנהנין הוי מדרבנן.

גמ'. וז"ל מנה"מ דתנו רבנן קודש הילולים לה' מלמד שטעונים ברכה לפניהם ולאחריהם מכאן אמר ר"ע אסור לאדם שיטעום כלום קודם שיברך עכ"ל. עיין ברש"י (ד"ה קדש הילולים) וז"ל בנטע רבעי כתיב ומשמע שני הילולים טעון באכילתו כשתאכלנו בשנה הרביעית שהוא מותר באכילה עכ"ל. לכאורה מבואר בגמ' דיסוד דין ברכת הנהנין הוי חובת שבח, דהרי ר' עקיבא יליף חובת ברכת הנהנין מנטע רבעי, וכשם שחיוב הברכה בנטע רבעי יסודו הוי חובת שבח קודם האכילה, וכדילפינן מהילולים שטעון שני הילולים באכילתו, הוא הדין דיסוד דין ברכת הנהנין הוי חיוב שבח. ולפי"ז י"ל דלר"ע האוכל בלי ברכה לא עשה מעשה איסור אלא דביטל קיום חובת שבח דהוי חיוב דאורייתא אליבא דר"ע דיליף מקרא דהילולים. אמנם צ"ע איך יליף ר"ע מנטע רבעי לשאר מילי די"ל דהילולים הוי גזה"כ מסוימת דאיכא קיום מצוה לשבח לה' ית' באכילת נטע רבעי, ומנלן דאיכא חובת שבח אף באכילת חולין, וצ"ע. ברם לפי מה שכתבנו דבהוה אמינא סברה הגמ' דיסוד דין ברכת הנהנין הויא קיום חובת שבח לה' לפני האכילה, מבואר היטב הק"ו בסוגיין "כשהוא שבע מברך כשהוא רעב לא כל שכן", דכמו שחל חובת שבח והודאה לאחר האכילה ק"ו דקודם שיאכל חייב בשבח על האפשרות לאכול, דאע"פ דברכהמ"ז הויא ברכת הודאה המביעה את הכרת הטוב על חסדי ה' והיא שייכת רק לאחר האכילה, מ"מ יש ללמוד מינה בק"ו דחל חיוב לשבח על גבורות ה' שברא את האוכל, וחיוב השבח חל אף לפני האכילה. וכמו שבתפלה מסדר שבח ואח"כ הודאה, ה"נ באכילה מברך ברכת השבח לפני האכילה, ואח"כ אחרי האכילה מברך ברכת הודאה. אמנם אם נאמר שיסוד ברכת הנהנין חל מדין מתיר כדי להתיר איסור הנאה מן העולם, צ"ע איך שייך ללמוד דמברך מדין מתיר קודם אכילה ממה שמברך ברכת הודאה ושבח לאחר האכילה, דשני חיובים שונים הם.

אמנם נראה דלמסקנת הגמ' "סברא הוא אסור ליהנות מן עולם הזה בלא ברכה" **חל איסור** לאכול בלי ברכה, והאוכל בלי ברכה אינו רק מבטל חיוב ברכה אלא עבר על איסור, ויסוד דין ברכת הנהנין הויא חלות מתיר.

ויש לעיין אם למסקנת הגמ' ברכת הנהנין הוי רק דין מתיר בלבד או גם חיוב ברכת השבח. ועיין ברש"י (ד"ה אלא סברא) וז"ל אלא סברא הוא דכיון דנהנה צריך להודות למי שבראם עכ"ל. ומשמע דאף למסקנא יסוד דין ברכת הנהנין הוי נמי דין שבח. ולכאורה תהיה נפק"מ בזה דאי ברכת הנהנין הוי רק דין מתיר אם אכל בלי ברכה אינו יכול לחזור ולברך אח"כ, משא"כ אי ברכת הנהנין יסודה חיוב שבח והודאה, י"ל דחוזר ומברך היכא דאידחי מעיקרא (ועיין בסוגיא לקמן דף נ ב - נא א).

**שו"ת מנחת שלמה חלק א סימן יח אות ח**

ח. והנלענ"ד בזה דהנה ידוע ומפורסם **דעת המהרש"א** בפסחים ק"ב ע"א ד"ה להודיעך **דלא אמרינן ספק ברכות לקולא אלא בברכת המצוות** דהברכות אין מעכבות, **משא"כ בברכת הנהנין דאסור לאכול בלא ברכה שפיר צריך לחזור ולברך**, משום דאל"כ יהי' אסור לו ליהנות מספק בלא ברכה, וכ"כ גם האבן העוזר בסי' רי"ד ועיין גה"ש ברכות י"ב ע"א, וחזינן מהכא דס"ל שעיקר חיוב הברכה הוא משום דסברא הוא שאסור ליהנות מן העוה"ז בלא ברכה וכמאמרם דחשיב כאילו גזל או מעל **ונמצא דלדידהו עיקר חובת הברכה הוא כדי להתיר את ההנאה.** **אולם להלכה לא קיי"ל הכי** וכמבואר בשו"ע או"ח סי' קס"ז סעיף ט' "אם הוא מסופק אם בירך המוציא אם לאו אינו חוזר ומברך" וכן הוא גם בסי' ר"ט סעיף ג' עיין שם שלא נזכר כלל דאסור לאכול מספק. ונלענ"ד ליתן טעם נכון ולהוכיח שכן הוא דהרי תנן בברכות כ' ע"ב בעל קרי מברך על המזון לאחריו ואינו מברך לפניו, והיינו משום דכיון דברכה שלפניו לאו דאורייתא היא לכן לא אצרכוהו רבנן, ופשוט הוא דבכה"ג מותר לו לאכול ולשתות כמה שירצה ולא אמרינן דעבר על איסור גזל של נהנה מן העוה"ז בלא ברכה ויאסר באכילה ושתיה עד שיטבול, **ומצינן נמי גבי אונן דפטור מכל המצוות דאינו מברך כלל לא ברכת המוציא ולא ברכת המזון**, ואפי"ה כתבו האחרונים ביו"ד סי' שמ"א שחייב עכ"פ בנטילת ידים משום דכיון דהוי גזירה משום סרך תרומה לכן חייב בנטילה כיון דכולהו לאווין דאורייתא ודרבנן האונן שפיר מוזהר עליהם **דרק מן המצוות הוא דפטור אבל אינו רשאי כלל לעבור על איסורין**.

**וכיון שכן קשה דלדעת המהרש"א שעיקר חיוב הברכה הוא להתיר את האיסור** ליהנות מן העוה"ז בלא ברכה, **א"כ גם אונן אמאי אוכל בלא ברכה** ותפ"ל דפטור רק מן המצוות אבל לא לעבור על איסורין ומה טעם רשאי לאכול כמה שירצה בלא ברכה,

**אלא ודאי דעיקר חיוב ברכת הנהנין הוא משום דחייבו חכמים להודות ולהלל לד' קודם שהוא אוכל ושותה, וחיוב זה סברא הוא** משום מדת דרך ארץ וכדמצינן שחייבו לברך בברכת המצוות, אלא ההבדל הוא רק בזה דאילו גבי מצוות לא אלמוהו כ"כ את החיוב עד כדי כך שיהא אסור לעשות מצוה בלא ברכה ושפיר מותר להניח טלית ותפילין באמצע התפלה ולברך אח"כ, **משא"כ גבי ברכת הנהנין אלמוהו רבנן לחיוב הברכה ואמרו דכל זמן שלא בירך הוי כאילו מעל או גזל** וכדאיתא בברכות ל"ה ע"א, ונמצא לפי"ז דטעמא דחשיב גזל הוא רק משום דמחוייב לברך אבל לא שהברכה באה להתיר את האכילה,ומשו"ה בעל קרי ואונן כיון דלא מחייבי בברכה שפיר מותר להם לאכול ולשתות בלא ברכה כיון שעיקר איסור הנאה בלא ברכה איננו כלל איסור עצמי אלא מסתעף רק ממה שחייבוהו חכמים בברכה ולכן כל שהוא פטור מן הברכה אינו עובר כלל בשום איסור....

...וכמו כן נלענ"ד דכיון דכללא הוא דספק ברכות לקולא לכן גם לענין ברכת הנהנין שפיר אמרינן הכי, כיון דנתבאר דמה שאסור לאכול בלא ברכה הוא רק משום חיוב הברכה וממילא אמרינן שפיר דבכה"ג דהוי ספיקא ואינו מחוייב לברך דשפיר מותר לאכול גם בלא ברכה וגם אסור להחמיר ולברך משום חשש עבירת לא תשא.

### "כאילו גוזל" – את השפע או את הברכה?

**רש"י מסכת ברכות דף לה עמוד ב** :גוזל להקדוש ברוך הוא - את ברכתו. וכנסת ישראל - שכשחטאו הפירות לוקין.

**מהרש"א חידושי אגדות מסכת ברכות לה. :** ל"ק כאן קודם ברכה כו'. וענינו כי הכל ברא לכבודו ליתן לו כבוד מעין ברכותיו אבל ליהנות בלא ברכה אין כאן כבודו ועדיין שלו הוא. ומה שפירש"י גבי כאלו גוזל להקב"ה את ברכותיו כו' א"צ אלא גוזל ממש להקב"ה אותו דבר שאוכל ונהנה ממנו דקודם הברכה שלו הוא.

**שפת אמת מסכת ברכות דף לה עמוד א**

שם בגמ' ת"ר אסור לו לאדם שיהנה כו' ר"ל רמי כתיב לה' הארץ ומלואה כו' תיבת לו מיותר לכאורה ונראה כי מצד חיוב מהש"י אין חיוב לברך דהא כתיב והארץ נתן לבנ"א אולם מצד כי לה' הארץ ומלואה תבל ויושבי בה א"כ כל הארץ והברואים שבתוכה הכל להש"י א"כ מצד האדם צריך לברך להש"י כיון שהכל ממנו וזהו פי' לו...

וא"ש מ"ש רש"י ז"ל גוזל להקב"ה את ברכתו ולכאורה הא הוי גוזל ממש כפשוטו כיון דקודם ברכה לה' הוא ומהרש"א הניח בקושיא ולהנ"ל אינו קושיא כי כיון שע"י הברכה נעשה של האדם א"כ גוזל רק הברכה והיינו כנ"ל כי עיקר רצון הש"י שישפיע ושנכיר טובתו להודות לו ולשבחו כי כן רצונו וגוזל ההכרת טובה אבל גוף הדבר שלנו היא כדכתיב והארץ נתן לבני אדם

ומ"ש חבר הוא לאיש משחית לפי' רש"י לפי שהוא מיקל כו' קשה כי כן הוא גם בכל מצות שהאדם מיקל ולהנ"ל הפי' היא כי כיון שכל הבריאה הי' כדי להכיר הטובה כנ"ל וכשנהנה בלי ברכה הרי הנאה זו השחתה היא מאחר שלא ניתקן הרצון שהי' בהבריאה כנ"ל וחבר לירבעם כו' כי באמת זה כמעט עבודה זרה מה שא"י להכיר טובה...

1. **תוספתא כפשוטה,** הגר"ש ליברמן, שם: **בפניו וכו'.** לפי פשוטו משמעו שלא ישתמש אדם בהם להנאתו גרידא אלא לכבוד שמים, ואם הוא עושה כן הרי כבוד שמים מתירן לו בהנאה. ובניגוד לדברי שמאי הזקן שלא התיר הנאת הגוף אלא כאדם שנהנה בעל כרחו, וכן נהג ר' אליעזר אחריו (בבלי נדרים כ' ב'). וכן מפורש באבות דר"ן (נו"ב פ"ל, הוצ' שכטר ל"ג ע"ב): וכל מעשיך יהיו לשם שמים כהלל וכו' לעשות מצוה אני הולך וכו' בשביל לנקות את הגוף וכו' שמאי לא היה אומר כך, אלא יעשה חובותינו עם הגוף הזה. ובפירוש אמרו בוי"ר (פל"ד ג'): **גומל נפשו איש חסד** זה הלל הזקן וכו' מה מצוה זו, אמר להן לרחוץ בבית המרחץ וכו' לגמול חסד עם הדין אכסניא בגו ביתא וכו'.  
   ובבבלי שבת נ' ב': אם בשביל ליפות עצמו (כגי' כי"מ) אסור. ואינהו כמאן סברוה דתניא רוחץ אדם פניו ידיו ורגליו **בכל יום** בשביל קונו משום שנא' כל פעל ה' למענהו. וצדקו המפרשים שאמרו שזו היא הברייתא שלפנינו... [↑](#footnote-ref-0)
2. **היחס בין הסוגיות: חידושי הרשב"א מסכת ברכות דף מח עמוד ב** הא דאפליגו תנאי הכא בברכה ראשונה דפת מהיכא. וכלהו ס"ל דהויא דאורייתא. ולא קיי"ל כחד מינייהו, אלא ברכה שלפניה דרבנן וכסתמא דמתניתין... [↑](#footnote-ref-1)
3. **תוספות מסכת ברכות דף יב עמוד א** לא לאתויי נהמא - ופירש רב אלפס השתא דלא אפשיטא בעיין אזלינן לקולא ואפילו פתח בחמרא וסיים בשכרא יצא. ור"י הי' אומר לחומרא דצריך לברך פעם אחרת. [↑](#footnote-ref-2)
4. **מור וקציעה לר"י עמדין סימן קסז:** ...לבי מהסס בדבר... לפי שאינו דומה לשאר ברכת המצות דאינן מעכבות. **אבל ברכת הנהנין אפילו תימא אינה אלא מדרבנן מ"מ חמורים דברי סופרים הללו כדברי תורה ועשו חיזוק לדבריהם ביתר שאת ויתר עז. כי עשאוהו כמועל בקדשי שמים וחבר לאיש משחית. על כן בודאי ראוי להחמיר בספקה.** עם שיהיה ספק של דבריהם מצינו לפעמים שהחמירו בספקן. **כ"ש באיסור גדול כזה**. ותדע מהך גופה, שהרי העמידו בה דבריהם, במקום עשה של תורה, דקיי"ל אם אינו יודע לברך בעצמו אינו יכול לאכול אפילו בשבת וי"ט, דסעודתן מדבר תורה. אעפ"כ נדחין מפני ברכת הנהנין, ואפילו חברו אינו רשאי להוציאו. וכמ"ש לקמן בעז"ה. הרי שהיא חביבה מיינה של תורה, וכמדומה שזו תשובה נצחת. ודקמבעיא לן [ברכות נא, א] בשכח ואכל ולא בירך לפניו, ההיא בגמר לאכול קמיבעיא. אבל בלא גמר ודאי לא הוי מיבעיא מידי, דאפילו במסופק גרידא בעי ברוכי, ופשטוה לאיסור משום דגמר, דהשתא ודאי הו"ל ברכה לבטלה. וכמ"ש בס"ד בחי' הגמרא [↑](#footnote-ref-3)